**Navodila za celoten referat**

**NASLOV**

**TITLE OF THE ARTICLE**

**Ime in priimek**

(k imenu pripišite strokovni in morebitni znanstveni naslov)

Naziv ustanove

Elektronski naslov

Lektor referata

**Povzetek referata**

Povzetek referata(pisava Calibri, velikost 14, krepko)

* Vsebina povzetka (pisava Calibri, velikost 12, obojestranska poravnava),
* razmik med vrsticami 1,15,
* napisan naj bo v slovenskem in angleškem jeziku, v prvi osebi množine,
* predstavite temo, glavne ugotovitve in sklepe referata,
* povzetek naj bo dolg največ 250 besed,
* povzetek naj ne bo členjen na odstavke,
* med zaključkom povzetka in navedbo ključnih besed naj bo izpuščena ena vrstica.

**Ključne besede:** pojem 1, pojem 2, pojem 3 … (3 do 5 ključnih besed)

Abstract (pisava Calibri, velikost 14, krepko)

**Key words:** key word 1, key word 2, key word 3 … (3 to 5 key words)

Lektor povzetka referata

**Referat**, ki **mora biti lektoriran**, naj vsebuje naslednja poglavja:

1 Uvod

* Opredelite glavno idejo oziroma raziskovalni problem na osnovi teoretičnih izhodišč,
* opišite namen in cilje referata,
* na koncu nakažite, kako boste obravnavali omenjeno problematiko in njeno praktično uporabnost.

2 Osrednji del referata

* Razdelite ga na poglavja in podpoglavja,
* opišite teoretična razglabljanja o temi,
* opišite konkretne oz. praktične primere dobre prakse ali izvedbo sodobne metode, ki ste jo uporabili.

3 Zaključek

* V zaključnem poglavju kritično ovrednotite svoj referat in delo,
* navedite ugotovitve, nova spoznanja, uspešne rešitve, do katerih ste prišli,
* opozorite na prednosti in morebitne pasti, pomanjkljivosti,
* podajte predloge za nadaljnje izvajanje in opozorite na morebitne neizkoriščene možnosti, ki jih boste v podobnih praksah upoštevali naslednjič,
* zapišite svoj pogled na pridobivanje in posredovanje znanja v prihodnosti.

Viri in literatura

* V skladu z navodili za navajanje, ki jih najdete v predlogi, navedite vsaj tri vire,
* posamezne enote virov navedite po abecedi priimkov avtorjev ali naslovov publikacij, če gre za anonimno avtorstvo,
* uporabljenih virov ne delite po posameznih vrstah gradiva.

**Seznam prilog**

* Morebitne priloge umestite na konec referata za poglavjem Viri in literatura in jih naslovite Priloga A, Priloga B …
* Na primer: Priloga A: Anketni vprašalnik

**ENOTNA NAVODILA ZA PISANJE REFERATA**

* Glave, noge, opomb pod črto in številčenja strani pri dokumentu ne uporabljajte zaradi povezovanja in urejanja referatov v zbornik,
* besedilo referata pišite v pisavi Calibri, velikost 12, male tiskane črke, v navadnem slogu in obojestransko poravnano,
* razmik med vrsticami naj bo 1,15,
* robovi vsi 2,5 cm,
* za označevanje alinej uporabljajte pomišljaje in ne ostalih oznak,
* dolžina celotnega strokovnega referata naj obsega 1500 do 2500 besed,
* naslov dokumenta naslovite s svojim priimkom (primer: Horvat.doc).

**Pisanje naslovov in podnaslovov poglavij**

1 Poglavje na prvi ravni

* Naslov poglavja na prvi ravni je oblikovan v pisavi Calibri,
* velikost pisave 14,
* male tiskane črke in krepki slog.

1.1 Poglavje na drugi ravni

* Naslov poglavja na drugi ravni je oblikovan v pisavi Calibri,
* velikost pisave 14,
* male tiskane črke in krepki slog.

**Citiranje med besedilom**

Navajanje trditev in dognanj drugih, tako dobesedno citiranje kot tudi povzemanje, v besedilu podprite z referenco. Vsi v besedilu citirani in povzeti viri morajo biti navedeni v poglavju Viri in literatura. V besedilu mora biti jasno razvidno, katere trditve so avtorjeve in katere so povzete od drugod.

Avtorje lahko v povzetem besedilu navedemo na 2 načina:

* s priimkom izven oklepaja in letnico izdaje dela v oklepaju,
* s priimkom in letnico v oklepaju (ločimo pa ju z vejico).

Kot v svojem besedilu omenja že Urbanc (1995), je sposobnost hitrega branja malo vredna, če prebranega ne razumemo.

Če citiramo dobesedno, potem moramo dobesedni navedek dati v navednice in navedemo tudi stran dobesednega navedka.

Sposobnost hitrega branja je malo vredna, če prebranega ne razumemo (Urbanc, 1995).

»Sposobnost, da preberemo tisoč besed v minuti, ima malo vrednosti, če ne razumemo tega, kar smo prebrali.« (Urbanc, 1995, str. 155)

Urbanc (1995) pravi: »Sposobnost, da preberemo tisoč besed v minuti, ima malo vrednosti, če ne razumemo tega, kar smo prebrali.« (str. 155)

**Vstavljanje tabel, grafikonov, preglednic in slik med besedilom z navedbo vira**

* Naslov in vir slike/grafikona napišete pod sliko/grafikon (sredinska poravnava),
* naslov in vir preglednice napišete nad preglednico (sredinska poravnava),
* v oklepaju za naslovom naj bo zapisan vir, letnica in stran,
* za sprotno številčenje preglednic in slik uporabljajte funkcijo iz menija »Sklici -> Vstavi napis«.

Primeri:

Preglednica 1: **Ocena števila uporabnikov interneta v Sloveniji v celotni populaciji – oktober 2008** (RIS, 2008)





Slika 1: SPIP 2019 (Vir: avtor)



1. Vpliv različnih vrst vegetacije na padavinski odtok v primerjavi s celotno količino padavin (Krishnan in Ahmad, 2014, str. 4)

**PRIMERI NAVEDB V POGLAVJU VIRI IN LITERATURA**

**Knjiga, učbenik**

Priimek, začetnica imena. (leto). Naslov. Kraj: Založnik.

Lovšin, F. in Svečko, M. (2010). Gospodinjstvo 5. Učbenik. Ljubljana: DZS.

Če je avtorjev več, praviloma navedemo vse. Če jih je preveč, navedemo prve tri, za ostale

navedemo idr. Med seboj jih ločimo z vejicami. Če je avtor urednik, v oklepaju zapišemo (ur.).

Za elektronsko dostopne verzije tiskanih knjig navedemo vse bibliografske podatke enako kot za tiskane knjige, na koncu navedbe zapišemo <http://www>.... (Pridobljeno dd. mm. leto.)

Devjak, T. (ur). (2015). Vpliv družbenih sprememb na vzgojo in izobraževanje. Ljubljana: Pedagoška fakulteta.

<http://www.pef.uni-lj.si/fileadmin/Datoteke/Posvet/Vpliv-druzbenih-sprememb_Posvet-PeF-2015_znanstvena-monografija.pdf> (Pridobljeno 15. 12. 2019.)

Dela, za katera avtor ni znan, navedemo z naslovom, temu sledi leto objave in vsi ostali

podatki, kot je navedeno v zgornjih navodilih.

Publication Manual of the American Psychological Association (Sixth Edition). (2010). Washington, D.C.: American Psychological Association.

**Diplomska naloga, magistrsko delo, doktorska disertacija**

Levart, S. (2019). Inovacije in inovativne metode v izobraževanju (Magistrsko delo). Univerza v Mariboru, Fakulteta za naravoslovje in matematiko, Maribor.

<https://dk.um.si/Dokument.php?id=133540> (Pridobljeno 6. 9. 2019.)

**Poglavje v knjigi z urednikom**

Kostanjevec, S., Polak, A. in Koch, V. (2007). Razumevanje modela prehranske piramide. V I. Devetak (ur.), Elementi vizualizacije pri pouku naravoslovja (str. 177–195). Ljubljana: Pedagoška fakulteta.

**Referati v zborniku konference, simpozija ali kongresa**

Referati na simpozijih ali kongresih so največkrat objavljeni v obliki knjige kot Zbornik referatov ali Zbornik izvlečkov. Ker je to knjiga, se jo citira tako kot knjigo, referat pa kot poglavje v knjigi.

Priimek, začetnica imena. (leto). Naslov referata. V Priimek, začetnica imena urednika, Naslov zbornika (str. prva in zadnja stran referata). Kraj: Založnik.

Rus, V. (2004). Izobraževanje kot privatna in javna dobrina. V Macura D. (ur.), Babšek J. (ur.), Kakšna bo šola prihodnosti? (str .71–77). Radovljica: Didakta.

**Referat v periodični publikaciji (reviji, časopisu)**

Priimek, začetnica imena. (Leto). Naslov. Ime revije, letnik(številka), prva in zadnja stran referata.

Če je referat v elektronski verziji, se doda: <http://www>..... (Pridobljeno dd. mm. leto.)

Vovk Korže, A. (2014). Slovenija ‒ učna regija za izkustveno izobraževanje. Vzgoja in izobraževanje, 45(1/2), 106–112.

**Referat v dnevnem časopisju**

Priimek, začetnica imena. (datum). Naslov. Ime publikacije, letnik(številka), prva in zadnja stran referata. Če je referat iz časopisa dostopen na spletu, se doda: <http://www>.... (Pridobljeno dd. mm. leto.)

Blažić, M. (10. 12. 2009). Branje med vrsticami. Za starše, 1(4), 8–10. <http://www.mladinska.com/za_starse/branje_med_vrsticami> (Pridobljeno 15. 11. 2019.)

**Referat samo v elektronski verziji**

Reed-Bouley, J. Wernli, M. A. in Sather, P. (2012). Student employment and perceptions of service-learning. Journal of service-learning in higher education. <http://journals.sfu.ca/jslhe/index.php/jslhe/article/view/21> (Pridobljeno 19. 11. 2019.)

**Elektronski vir brez avtorja ali urednika**

Sem spadajo referati s spletnih strani posameznikov, organizacij, kongresov. Največkrat spletna stran nima avtorja. Navedemo naslov spletne strani in leto, ko smo pridobili to informacijo.

Lego Education Solutions. (2019).

<https://education.lego.com/en-us> (Pridobljeno 11. 10. 2019.)

**Navajanje pravilnikov, zakonov**

Polno ime zakona (kratica). (leto). Uradni list Republike Slovenije, št.x.

Zakon o organizaciji in financiranju vzgoje in izobraževanja (ZOFVI). (1996). Uradni list RS, št. 12.

<http://zakonodaja.gov.si/rpsi/r05/predpis_ZAKO445.html> (Pridobljeno 9. 10. 2019.)

**Drugi viri**

Sem uvrščamo zvočne posnetke, videoposnetke, glasbene zgoščenke, CD-ROM-e, projicirno gradivo, kartografsko gradivo, televizijske in radijske posnetke, zasebno komunikacijo. Za vse te vire moramo za naslovom v oglatih oklepajih napisati vrsto gradiva: [videoposnetek], [CD-ROM], [zvočni CD], [elektronska pošta], [radijski posnetek], [televizijski posnetek] ...

Patel, A. (22. januar 2008). Music and the mind [Video]. <http://www.youtube.com/watch?v=ZgKFeuzGEns> (Pridobljeno 7. 10. 2019.)

Rempel, K. (2007). Chapter ten: Motivating and rewarding employees. [PowerPoint]. <http://foba.lakeheadu.ca/mirabelli/1511/ch10.ppt> (Pridobljeno 15. 11. 2019.)

Navajanje virov po 6. verziji APA standardov je delno povzeto po navodilih Knjižnice Pedagoške fakultete, Univerze v Ljubljani.